**SPRENDIMAS**

**DĖL AKCINĖS BENDROVĖS „PRIENŲ ŠILUMOS TINKLAI“ ŠILUMOS KAINOS DEDAMŲJŲ NUSTATYMO**

2021 m. gegužės 27 d. Nr. T3-140

Prienai

Vadovaudamasi Lietuvos Respublikos šilumos ūkio įstatymo 32 straipsnio 7 dalies 1 punktu, Lietuvos Respublikos vietos savivaldos įstatymo 16 straipsnio 2 dalies 37 punktu, Šilumos kainų nustatymo metodika, patvirtinta Valstybinės energetikos reguliavimo tarybos 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, įvertinusi AB „Prienų šilumos tinklai“ 2019 m. birželio 28 d. raštu Nr. 138 „Dėl bazinės šilumos kainos projekto“ pateiktą šilumos bazinės kainos dedamųjų projektą, atsižvelgdama į Valstybinės energetikos reguliavimo tarybos 2021 m. gegužės 6 d. nutarimą Nr. O3E-533 „Dėl AB „Prienų šilumos tinklai“ šilumos bazinės kainos dedamųjų nustatymo“, Prienų rajono savivaldybės taryba nusprendžia:

1. Nustatyti akcinei bendrovei „Prienų šilumos tinklai“ šilumos kainos dedamąsias pirmiesiems šilumos bazinės kainos dedamųjų galiojimo metams (be PVM):

1.1. šilumos (produkto) gamybos šilumos tiekėjo gamybos šaltiniuose vienanarę kainą:

1.1.1. vienanarės kainos, išreiškiamos formule 2,02 + THG,KD, dedamąsias:

1.1.1.1. vienanarės kainos pastoviąją dedamąją – 2,02 ct/kWh;

1.1.1.2. vienanarės kainos kintamąją dedamąją – THG,KD;

1.2. šilumos (produkto) gamybos (įsigijimo) šilumos kainos dedamąsias:

1.2.1. vienanarės kainos, išreiškiamos formule 2,02 + TH,KD, dedamąsias:

1.2.1.1. vienanarės kainos pastoviąją dedamąją – 2,02 ct/kWh;

1.2.1.2. vienanarės kainos kintamąją dedamąją – TH,KD;

1.2.2. dvinarės kainos dedamąsias:

1.2.2.1. dvinarės kainos pastoviąją dalį (mėnesio užmokestį) – 14,73 Eur/mėn./kW;

1.2.2.2. dvinarės kainos pastoviąją dalį (mėnesio užmokestį) – 19,38 Eur/mėn.;

1.2.2.3. dvinarės kainos kintamąją dedamąją – TH,KD,dv;

1.3. šilumos perdavimo kainas:

1.3.1. vienanarės kainos, išreiškiamos formule 0,97 + THT,KD, dedamąsias:

1.3.1.1. vienanarės kainos pastoviąją dedamąją – 0,97 ct/kWh;

1.3.1.2. vienanarės kainos kintamąją dedamąją – THT,KD;

1.3.2. šilumos perdavimo dvinarės kainos dedamąsias:

1.3.2.1. dvinarės kainos pastoviąją dalį (mėnesio užmokestį) – 7,06 Eur/mėn./kW;

1.3.2.2. dvinarės kainos pastoviąją dalį (mėnesio užmokestį) – 7,49 Eur/mėn.;

1.3.2.3. dvinarės kainos kintamąją dedamąją – THT,KD,dv;

1.4. mažmeninio aptarnavimo vartotojams kainą pasirinktinai: jei vartotojas pasirinko mokėti už kiekvieną realizuotiną šilumos kilovatvalandę – 0,27 ct/kWh, jei vartotojas pasirinko mokėti kaip pastovų (mėnesio) užmokestį – mažmeninio aptarnavimo pastovus (mėnesio) užmokestis 1,98 Eur/mėn./kW arba mažmeninio aptarnavimo pastovus (mėnesio) užmokestis 2,10 Eur/mėn.

2. Nustatyti dedamųjų THG,KD, TH,KD, TH,KD,dv, THT,KD, THT,KD,dv, TH formules:

| Eil. Nr. | Dedamoji | Formulė |
| --- | --- | --- |
| 1. | Šilumos (produkto) gamybos vienanarės kainos kintamoji dedamoji, šilumos (produkto) gamybos (įsigijimo) vienanarės kainos ir dvinarės kainos kintamoji dedamoji | THG,KD = TH,KD = TH,KD,dv, = 0,24 + ((2 847 × pHG,d) + (2 371,9 × pHG, med b) + (426,0 × pHG, gr)) × 100 / 28 647 071 |
| 2. | Šilumos perdavimo vienanarės kainos ir dvinarės kainos kintamoji dedamoji | THT,KD = THT,KD,dv, = 0,03 + (5 566 204 × TH) / 23 080 867 |
| 3. | Šilumos (produkto) gamybos (įsigijimo) vienanarė kaina | TH = 2,02 + TH,KD |

*čia:*

pHG, d – gamtinių dujų kaina (Eur/MWh);

pHG, med b – medienos kilmės biokuro kaina (Eur/tne);

pHG, gr – medienos granulių kaina (Eur/tne);

3. Paskirstyti 60 mėnesių laikotarpiui, atsižvelgiant į faktiškai realizuotą šilumos kiekį, šilumos kainos dedamųjų galiojimo metu (2018 m. vasario 1 d. – 2019 m. sausio 31 d.) nesusigrąžintų 0,535 tūkst. Eur sąnaudų sumą, 2018 m. liepos 1 d. – 2019 m. gruodžio 31 d. laikotarpiu dėl šilumos kainoje įskaitytų ir faktiškai patirtų sąnaudų kurui bei šilumai įsigyti neatitikties papildomai gautų 329,271 tūkst. Eur pajamų sumą, 23,821 tūkst. Eur palūkanų sumą, apskaičiuotą nuo Valstybinės energetikos reguliavimo tarybos 2017 m. gruodžio 22 d. nutarimu Nr. O3E-624 „Dėl AB „Prienų šilumos tinklai“ šilumos kainos dedamųjų vienašališko nustatymo“ įvertintų 825,0 tūkst. Eur papildomai gautų pajamų, kurių grąžinimas buvo išdėstytas 60 mėn. laikotarpiui, ir 16,798 tūkst. Eur palūkanų sumą, iš viso 369,355 tūkst. Eur papildomai gautų pajamų sumą, šilumos kainą mažinant 0,32 ct/kWh.

4. Paskirstyti 12 mėnesių laikotarpiui, atsižvelgiant į faktiškai realizuotą šilumos kiekį, šilumos kainos dedamųjų galiojimo metu 2018 m. vasario 1 d. – 2019 m. birželio 30 d. laikotarpiu papildomai gautų pajamų (1,413 tūkst. Eur) ir 2018 m. sausio 1 d. – 2019 m. gruodžio 31 d. laikotarpiu nepadengtų mokestinių įsipareigojimų sąnaudų (14,339 tūkst. Eur), iš viso 12,926 tūkst. Eur nesusigrąžintų sąnaudų sumą, šilumos kainą didinant 0,06 ct/kWh.

5. Paskirstyti 60 mėnesių laikotarpiui, atsižvelgiant į faktiškai realizuotą šilumos kiekį, 2017 m. sausio 1 d. – 2019 m. birželio 30 d. laikotarpiu papildomai gautų 71,634 tūkst. Eur pajamų, susidariusių dėl šilumos kainos dedamosiose įvertintų didesnių nusidėvėjimo (amortizacijos) sąnaudų ir investicijų grąžos, sumą ir 3,661 tūkst. Eur palūkanų sumą, iš viso 75,295 tūkst. Eur papildomai gautų pajamų sumą, šilumos kainą mažinant 0,07 ct/kWh.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras Alvydas Vaicekauskas